Ahogy egy betéti kártyának is, úgy a hitelkártyának is vannak egyszeri és rendszeresen felmerülő díjai. Ilyen egyszeri tétel például a kártya gyártási költsége. A hitelkártyának éves díja is van, amely több ezer forint lehet. Egyes pénzintézetek bizonyos költési szint felett ezt elengedik. Hitelkártyával készpénzt is vehetünk fel ATM-ből, ugyanakkor ez az egyik legdrágább művelet, így ezt semmiképpen nem ajánljuk. Fizetünk a kártya után zárlati díjat, felszámíthatják a csoportos beszedési megbízások utáni költségeket is és természetesen késedelmes fizetés esetén kamatot is fizetünk. Akkor is díjat vet ki a bank, ha meghaladjuk a megszabott hitelkeretünket. A megfelelő kártya kiválasztásával csökkenthetjük ezeket a kiadásokat pénzvisszatérítés segítségével. A legjobb ajánlatok felkutatásához használjuk a Bank360 hitelkártya-kalkulátorát!